RSS+ohje

=Vinkki RSS feedien seuraamiseen=

Useiden blogien seuraaminen on tuskaista ja kovan työn takana, varsinkin jos haluaa pysyä ajan hermolla kommenttienkin suhteen. Tälläkin kurssilla on ryhmää kohden keskimäärin 8 blogia, joita tulisi seurata edes jotenkin aktiivisesti. Jokaisen blogin tarkistaminen "manuaalisesti" vie huomattavasti aikaa, puhumattakaan uusien kommenttien metsästyksestä.

RSS aggregaattorin avulla on kuitenkin mahdollista seurata kaikkia haluamiansa RSS-feedejä yhdessä paikassa. Tämä lähestymistapa onkin mielestäni ainoa mahdollisuus pysyä kurssin tuhdissa tietovirrassa mukana. [|FeedDemon] on yksi useista [|ilmaisista] RSS aggregaattoreista.

Ylemmässä kuvassa (Kuva 1.) on KT2 sivun [|keskustelualueen] feed avoinna, vasemmalla puolestaan näkyvät myös kaikki uudet lukemattomat kommentit ja postaukset.

Alemmassa kuvassa (Kuva 2.) on vuorostaan avoinna ryhmämme Mashed feed ja Damirin kirjoittama kommentti. Olen siis napannut jokaisen ryhmäläisemme kommenttien, sekä postausten feedit ja näiden lisäksi myös KT2 -keskustelualueen feedin. Näin ollen näen helposti kaiken oleellisen (ja uuden) yhdellä silmäyksellä.

Suosittelenkin että jokainen ottaisi jonkin aggregaattorin käyttöönsä, ellei sellaista jo löydy.